ຣັດເຊຍ ບໍ່ເຫັນພ້ອມກັບ ຢູໂຣບ ແລະປະເທດອາຣັບ ນໍາຮ່າງຍັດຕິ ກ່ຽວກັບຊີເຣຍ (ເບິ່ງວີດີໂອ)
ຣັດເຊຍບໍ່ເຫັນພ້ອມ ກັບຮ່າງຍັດຕິຂອງ ສະພາຄວາມໝັ້ນຄົງ ກ່ຽວກັບຊີເຣຍ ຂະນະທີ່ ການກໍ່ຄວາມຮຸນແຮງໃນຊີເຣຍ ເພີ່ມທະວີຂຶ້ນ.
ຣັດເຊຍກ່າວວ່າ ບາງສ່ວນໃນຮ່າງຍັດຕິຂອງຢູໂຣບອາຣັບກ່ຽວກັບຊີເຣຍທີ່ນຳອອກເຜີຍແຜ່ ຢູ່ໃນສະພາຄວາມໝັ້ນຄົງອົງການສະຫະປະຊາຊາດໃນມື້ວັນສຸກວານນີ້ ແມ່ນເປັນທີ່ຮັບເອົາ ບໍ່ໄດ້ ແຕ່ກໍເວົ້າວ່າ ມົສກູພ້ອມແລ້ວທີ່ຈະທຳການເຈລະຈາກ່ຽວກັບເລື່ອງນີ້ ເອກອັກຄະລັດຖະທູດຂອງຣັດເຊຍປະຈຳອົງການສະຫະປະຊາຊາດທ່ານ Vitaly Churkin ກ່າວວ່າ ຮ່າງຍັດຕິດັ່ງກ່າວບໍ່ໄດ້ເອົາຫົວຊາຕໍ່ອັນທີ່ທ່ານເອີ້ນວ່າ ເສັ້ນແດງຂອງມົສກູບ່ອນທີ່ ພວກເຂົາເຈົ້າຈະບໍ່ສາມາດຜ່ານໄປໄດ້ ຮວມທັງການບັງຄັບໃນຮູບໃດຮູບນຶ່ງບໍ່ໃຫ້ມີການຂາຍ ອາວຸດ ຮ່າງຍັດຕິສະບັບນີ້ ໃຫ້ການສະໜັບສະໜຸນຕໍ່ແຜນການຂອງສັນນິບາດອາຣັບທີ່ຮຽກຮ້ອງໃຫ້ ປະທານາທິບໍດີ Bashar al-Assad ໂອນອຳນາດໃຫ້ຮອງປະທານາທິບໍດີ ແລະຈັດຕັ້ງລັດ ຖະບານສາມັກຄີຊາດຂຶ້ນເພື່ອກະກຽມການເລືອກຕັ້ງ ໃນວັນອັງຄານຈະມານີ້ເລຂາທິການໃຫຍ່ຂອງສັນນິບາດອາຣັບທ່ານ Nabil ElAraby ແລະ ນາຍົກລັດຖະມົນຕີກາຕ້າຈະແຈ້ງໃຫ້ສະມາຊິກ 15 ປະເທດຂອງສະພາຄວາມໝັ້ນຄົງຊາບ ກ່ຽວກັບການປະຕິບັດງານສັງເກດການຢູ່ໃນຊີເຣຍທີ່ເຕັມໄປດ້ວຍຄວາມຍຸ່ງຍາກຕ່າງໆນາໆ ນັ້ນ ນອກນັ້ນຍັງເປັນທີ່ຄາດກັນວ່າສັນນິບາດອາຣັບຈະນຳສະເໜີແຜນການຂອງຕົນຢ່າງເປັນທາງ ການຕໍ່ສະພາຄວາມໝັ້ນຄົງໃນອາທິດໜ້າ ແລະຄາດວ່າ ການລົງຄະແນນສຽງຈະມີຂຶ້ນບໍ່ດົນ ຫຼັງຈາກນັ້ນ ຂະນະດຽວກັນ ຄວາມຮຸນແຮງຢູ່ໃນຊີເຣຍຍັງສືບຕໍ່ເພີ່ມທະວີຂຶ້ນໃນມື້ວັນສຸກວານນີ້ ເຮັດໃຫ້ ໂຕເລກຜູ້ເສຍຊີວິດມີຫຼາຍກວ່າ 70 ຄົນ ໃນໄລຍະສອງສາມມື້ຜ່ານມານີ້ ພວກນັກເຄື່ອນໄຫວກ່າວວ່າ ກຳລັງຂອງລັດຖະບານໄດ້ສັງຫານຫຼາຍກວ່າ 37 ຄົນໃນການ ໂຈມຕີຢູ່ທົ່ວປະເທດໃນມື້ວັນສຸກວານນີ້ ນັກເຄື່ອນໄຫວ Rami Ab dul-Raham ກ່າວຕໍ່ ວີໂອເອວ່າ ກຳລັງຮັກສາຄວາມສະຫງົບຂອງຊີເຣຍ 6 ຄົນກໍໄດ້ຖືກຂ້າຕາຍຍ້ອນລະເບີດລົດ ທີ່ເມືອງ Idlib ໃນພາກຕາເວັນຕົກສຽງເໜືອ ຂອງປະເທດ ກຳລັງທີ່ນິຍົມທ່ານ Assad ມີ ລາຍງານວ່າ ໄດ້ທຳການບຸກເຂົ້າໄປກວດຄົ້ນຢູ່ທີ່ເມືອງ Homs ໃນພາກກາງຂອງຊີເຣຍ ຫົວໜ້າສັງເກດການຂອງສັນນິບາດອາຣັບໃນຊີເຣຍ ກ່າວໃນວັນສຸກວານນີ້ວ່າ ພວກທີ່ເຫັນ ເຫດການໄດ້ພົບເຫັນມີການກໍ່ຄວາມຮຸນແຮງເພີ່ມຂຶ້ນເລີ່ມແຕ່ມື້ວັນອັງຄານເປັນຕົ້ນມາ ໂດຍ ສະເພາະແລ້ວແມ່ນທີ່ເມືອງ Homs, Hama ແລະ ເມືອງ Idlib ຄະນະສັງເກດການໃນ ຊີເຣຍ ທີ່ໄດ້ຮັບການຕຳໜິຕິຕຽນຢ່າງກວ້າງຂວາງນັ້ນ ແມ່ນຕິດຕາມເບິ່ງວ່າປະທານາທິບໍດີ Assad ໄດ້ປະຕິບັດຕາມຄຍຳໝັ້ນສັນຍາທີ່ທ່ານໄດ້ໃຫ້ໄວ້ຫຼືບໍ່ທີ່ຈະຍຸຕິຄວາມຮຸນແຮງນັ້ນ ການປະທ້ວງຕໍ່ຕ້ານທ່ານ Assad ໄດ້ລາມໄປຍັງກຸງໄຄໂຣໃນວັນສຸກວານນີ້ ບ່ອນທີ່ຊາວຊີ ເຣຍຈຳນວນຫຼາຍສິບຄົນໄດ້ພາກັນບຸກເຂົ້າໄປໃນສະຖານທູດຊີເຣຍປະຈຳກຸງໄຄໂຣ ພວກຕໍ່ ຕ້ານປະທານາທິບໍດີ Assad ໄດ້ບຸກຜ່ານ ຍາມຮັກສາຄວາມປອດໄພ ແລະພາກັນທັບປະຕູ ແລະປະຕູປ່ອງຢ້ຽມ ຂອງສະຖານທູດ ຂະນະທີ່ພວກເຂົາເຈົ້າບຸກເຂົ້າໄປໃນຕຶກອາຄານຫ້ອງ ການຂອງທາງສະຖານທູດ